b'\n_START_ARTICLE_\nSvetilnik\n_START_PARAGRAPH_\nSvet\xc3\xadlnik je naprava, ve\xc4\x8dinoma kot vi\xc5\xa1ja zgradba, ki z oddajanjem svetlobnih signalov omogo\xc4\x8da ladjam orientacijo._NEWLINE_Svetilnik je mo\xc4\x8dan svetlobni vir, ki kot navigacijski znak z mo\xc4\x8dno lu\xc4\x8djo, pa tudi z radijskim signalom slu\xc5\xbei za varnej\xc5\xa1o plovbo, ter stoji na obali, zlasti pred pristani\xc5\xa1\xc4\x8di in je navadno name\xc5\xa1\xc4\x8den na vrhu kovinskega stebra, stolpa ali zgradbe, pa tudi na posebnih ladjah svetilnikih. Svetilka,ki oddaja svetlobo je name\xc5\xa1\xc4\x8dena v posebni kabini s steklenimi okni. Okoli svetilke se vrtijo sen\xc4\x8dila. Sen\xc4\x8dila v dolo\xc4\x8denem \xc4\x8dasovnem zaporedju prepu\xc5\xa1\xc4\x8dajo svetlobni snop preko opti\xc4\x8dnih prizem, tako da je od dale\xc4\x8d videti kot utripajo\xc4\x8do svetlobo._NEWLINE_Vsak svetilnik ima svojo karakteristi\xc4\x8dno in stalno barvo svetlobe; belo, rde\xc4\x8do ali zeleno, in to\xc4\x8dno dolo\xc4\x8deno \xc4\x8dasovno zaporedje teme in svetlobe, tako da mornarji lahko z gotovostjo ugotovijo s katerega svetilnika prihaja svetloba. Lega in karakteristike svetilnika so vne\xc5\xa1ene v pomorske zemljevide; glej primer zapisa. Najmo\xc4\x8dnej\xc5\xa1i svetilniki, ki so bili name\xc5\xa1\xc4\x8deni na visokih stolpih so imeli doseg tudi do 50 kilometrov. Veje svetilnike upravljajo svetilni\xc4\x8darji, ki \xc5\xbeivijo v svetilniku ali njegovi bli\xc5\xbeini. Manj\xc5\xa1i svetilniki, so v pristani\xc5\xa1\xc4\x8dih za ozna\xc4\x8devaje pomolov so danes avtomatizirani. Veliko svetilnikov je bilo zgrajenih na samotnih otokih in te\xc5\xbeko dostopnih \xc4\x8dereh. Danes svetilnike nadome\xc5\xa1\xc4\x8dajo modernej\xc5\xa1e navigacijske naprave, ki s pomo\xc4\x8djo satelitske navigacije omogo\xc4\x8dajo \xc5\xa1e bolj varno plovbo.\n_START_SECTION_\nPrimer zapisa svetlobnega signala svetilnika\n_START_PARAGRAPH_\nNek poljubni svetilnik ima na pomorskem zemljevidu pri znaku za svetilnik zraven \xc5\xa1e dodaten zapis npr: B Bl (3) 10s 8 M - kar pomeni, da svetilnik oddaja naslednje svetlobne signale - trije beli bliski v skupini s ponovitvijo na 10 sekund, nazivni domet (vidljivost) podnevi v son\xc4\x8dnem vremenu in idealnih okoli\xc5\xa1\xc4\x8dinah pa je 8 milj.\n_START_SECTION_\nZgodovina\n_START_PARAGRAPH_\n\xc5\xbde v starem veku so postavljali na vidnih mestih v Sredozemskih pristani\xc5\xa1\xc4\x8dih lu\xc4\x8di ali pri\xc5\xbeigali kresove, da so pono\xc4\x8di kazali pot ladjam. Najve\xc4\x8dji svetilnik, ki je bil visok okoli 50 metrov, so zgradili okoli leta 280 pr. n. \xc5\xa1t. na otoku Faros tik pred egip\xc4\x8danskim mestomAleksandrijo.'